open-index/open-wikipedia-markdown huggingface dataset:
Πανερυθραϊκός (πετοσφαίριση ανδρών)

Ο **Πανερυθραϊκός Αθλητικός Σύλλογος** είναι ελληνικό αθλητικό σωματείο το οποίο εδρεύει στη Νέα Ερυθραία. Ιδρύθηκε το 1931 και τα χρώματα του είναι το κόκκινο και το λευκό. 

Το ανδρικό τμήμα πετοσφαίρισης του Α.Σ. Πανερυθραϊκού ιδρύθηκε το 1977. Πρωτεργάτες του ήταν οι Μιχάλης Χατζηπέρρος, Κώστας Βακάκης και Αντώνης Γουρουντής. Έδρα του είναι το Κλειστό Γυμναστήριο Νέας Ερυθραίας «Στέλιος Καλαϊτζής», χωρητικότητας 300 θεατών. Αγωνίζεται με χρώματα το κόκκινο και το σκούρο μπλε. Νομικά αποτελεί ένα από τα ερασιτεχνικά τμήματα του συλλόγου.

## Αγωνιστική περίοδος 2015–2016
Κατά την τρέχουσα αγωνιστική περίοδο, 2015&#45;16, ο Πανερυθραϊκός Α.Σ. λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Πετοσφαίρισης.

Έδρα του συλλόγου είναι το Κλειστό Γυμναστήριο Νέας Ερυθραίας «Στέλιος Καλαϊτζής», χωρητικότητας 300 θεατών. Πρόεδρος της διοικούσας επιτροπής του τμήματος είναι ο Γιάννης Κουνέλας και έφορος του τμήματος ο Νίκος Χατζηπέρρος. Καθήκοντα πρώτου προπονητή διατηρεί ο Μιχάλης Χατζηπέρρος με συνεργάτη το Γιάννη Μπαρούτα. Το ρόστερ του Πανερυθραϊκού για την αγωνιστική περίοδο 2015-16 συνθέτουν οι παρακάτω αθλητές:

## Παραπομπές


## Εξωτερικοί σύνδεσμοι
* 
* 

Πετοσφαίριση ανδρών
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Π.Α.Α.Α.
FIBA Europe Cup

Το **FIBA Europe Cup** (**FEC**) είναι μία επαγγελματική διασυλλογική διοργάνωση καλαθοσφαίρισης ανδρών, η οποία είναι η δεύτερη διοργάνωση της FIBA, κάτω από το Basketball Champions League. Οι σύλλογοι προκρίνονται κυρίως με βάση την απόδοσή τους στα εθνικά πρωταθλήματα και τις διοργανώσεις κυπέλλου, αν και αυτό δεν είναι ο μόνος καθοριστικός παράγοντας. Ο νικητής αναδεικνύεται από έναν τελικό με δύο σκέλη. 

Το πρωτάθλημα ιδρύθηκε το 2015 ως αντικατάσταση του FIBA EuroChallenge, με διοργανώτρια αρχή τη FIBA Europe, και έχει βασικό στόχο να πάρει τη θέση του Eurocup (που διοργανώνεται από την Euroleague Basketball) ως δεύτερης κατηγορίας διοργάνωση στην Ευρώπη, καθώς η FIBA ζήτησε από τις Εθνικές Ομοσπονδίες να εγγράψουν τις ομάδες τους στη συγκεκριμένη διοργάνωση. 

## Ιστορία
Στις 30 Ιουνίου του 2015 η FIBA ανακοίνωσε ότι θα ξεκινήσει μία νέα διοργάνωση για να ανταγωνιστεί με το Eurocup της Euroleague Basketball. Στη νέα διοργάνωση, που αντικατέστησε το EuroChallenge, είχαν τη δυνατότητα να μετέχουν μέχρι 100 ομάδες.

Το πρώτο παιχνίδι του FIBA Europe Cup παίχτηκε στις 21 Οκτωβρίου του 2015, όπου η Ντόναρ Χρόνινγκεν νίκησε την Έγκις Κέρμεντ με 78–71. Πρώτη κυπελλούχος του θεσμού (2015–16) αναδείχθηκε η ομάδα των Σκάιλάινερς Φρανκφούρτης. Την σεζόν 2016–17 τροπαιούχος αναδείχθηκε η Γαλλική ομάδα Ναντέρ 92 σε διπλό τελικό απέναντι στην επίσης Γαλλική ομάδα Ελάν Σαλόν. Την σεζόν 2017–18 τροπαιούχος αναδείχτηκε η Ρέγιερ Βενέτσια, σε διπλό τελικό απέναντι στην επίσης ιταλική ομάδα Αβελίνο. Την σεζόν 2018–19 τροπαιούχος αναδείχτηκε η ιταλική Ντίναμο Σάσαρι, σε διπλό τελικό απέναντι στην γερμανική Βίρτσμπουργκ. Το 2021, το κύπελλο κατέκτησε η Ιρόνι Νες Ζιόνα από το Ισραήλ, νικώντας σε μονό τελικό την πολωνική Όστροφ Βιελκοπόλσκι. Το 2022, νικήτρια της διοργάνωσης αναδείχτηκε η Μπαχτσεσεχίρ Κολέζι αφού νίκησε στους διπλούς τελικούς με συνολικό σκορ 162–143 την Ρέτζιο Εμίλια. Τη σεζόν 2022–23, κυπελλούχος ομάδα αναδείχτηκε η πολωνική Ανβίλ Βλοτσλάβεκ νικώντας σε διπλό τελικό την γαλλική Σολέ Μπασκέτ με συνολικό σκορ 161–155. Τη σεζόν 2023–24, κυπελλούχος ομάδα αναδείχτηκε η γερμανική Κέμνιτς νικώντας σε διπλό τελικό την τούρκικη Μπαχτσεσεχίρ με συνολικό σκορ 180-179. Τη σεζόν 2024–25, νικήτρια της διοργάνωσης αναδείχτηκε η ισπανική Μπιλμπάο, νικώντας σε διπλό τελικό τον Π.Α.Ο.Κ με συνολικό σκορ 154–149. 

## Δομή
Στην κανονική περίοδο, όλες οι ομάδες χωρίζονται σε ομίλους των τεσσάρων. Οι δύο καλύτερες ομάδες από κάθε όμιλο, μαζί με τις καλύτερες τρίτες, προκρίνονται στη φάση των 32. Στη φάση των 32 όλες οι ομάδες μετέχουν για άλλη μια φορά σε ομίλους των τεσσάρων, συνεχίζοντας στη φάση των 16 με νοκ-άουτ παιχνίδια και ολοκληρώνοντας με Final Four.

## Οι τελικοί συνοπτικά

## Δείτε επίσης
*Euroleague
*Eurocup
*Μπάσκετμπολ Τσάμπιονς Λιγκ
*Ελληνικές ομάδες καλαθοσφαίρισης στις διεθνείς διοργανώσεις

## Παραπομπές


## Εξωτερικοί σύνδεσμοι
* 

Κατηγορία:Διεθνείς διασυλλογικές διοργανώσεις καλαθοσφαίρισης
Κατηγορία:Διοργανώσεις καλαθοσφαίρισης στην Ευρώπη
Κατηγορία:Διοργανώσεις καλαθοσφαίρισης ανδρών
Μάχη της Φορίνο

μικρογραφία|Η Ιταλία το 652
Η **Μάχη της Φορίνο** διεξήχθη το 663 στο χωριό Φορίνο μεταξύ του Βυζαντινού στρατού υπό τον στρατηγό Σαμπούρο και του στρατού του Λομβαρδικού Δουκάτου του Μπενεβέντο υπό τον Δούκα Ρομουαλάντ, γιο του Λομβαρδού βασιλιά Γριμοάλδου. Η Λομβαρδική νίκη σηματοδότησε το τέλος της προσπάθειας για την ανακατάληψη της νότιας Ιταλίας από τον αυτοκράτορα Κώνστα.

Ο βυζαντινός αυτοκράτορας Κώνστας Β' το 662 ξεκίνησε μία εκστρατεία στην Ιταλία με σκοπό να ανακαταλάβει τα χαμένα βυζαντινά εδάφη από τους Λομβαρδούς. Αποβιβάστηκε στον Τάραντα κι κατέκτησε αρχικά τις Νάπολη και την Ρώμη κι έπειτα πολιόρκησε την Μπενεβέντο χωρίς επιτυχία. Έπειτα ο Κώνστας κινήθηκε στην Νάπολη κι έστησε στρατόπεδο στην Φορίνο με διοικητή τον Σαμπούρο. Μαθαίνοντας το ο δούκας της Μπενεβέντο κινήθηκε κατά του βυζαντινού στρατού.

Στο πεδίο της μάχης αναφέρεται από τον Παύλο Διάκονο ότι οι Βυζαντινοί παρέταξαν 20.000 άνδρες ενώ είναι άγνωστος ο αριθμός των Λομβαρδών. Στη μάχη οι Λομβαρδοί νίκησαν τους Βυζαντινούς τρέποντας τους σε φυγή, ο Διάκονος αναφέρει έναν Λομβαρδό, τον Αμαλόνγκο που σήκωσε στον αέρα έναν Βυζαντινό με τα δύο του χέρια και τον σκότωσε. Βλέποντας το οι υπόλοιποι φοβήθηκαν και τράπηκαν σε φυγή.

Μετά τη μάχη ο Ρομουαλάντ κατέκτησε αρκετά βυζαντινά εδάφη, και τον Τάραντα, μειώνοντας τα βυζαντινά εδάφη στην Ιταλία.. Ο ίδιος ο Κώνστας πήγε στις Συρακούσες, όπου σκόπευε να μεταφέρει την πρωτεύουσα από την Κωνσταντινούπολη, όπου δολοφονήθηκε το 668.

## Παραπομπές


## Βιβλιογραφία
### Πρωτογενείς πηγές
* Paolo Diacono, *[[s:la:Historia Langobardorum]]*, in  Trad .it:  <small>Testo disponibile su Wikisource</small>.

### Ιστοριογραφική λογοτεχνία
* Lidia Capo, Commento, in Paolo Diacono, Storia dei Longobardi, Milano, Lorenzo Valla/Mondadori, 1992, ISBN 88-04-33010-4.
* Edward Gibbon, The History of the Decline and Fall of the Roman Empire, Cosimo, 2008, ISBN 1-60520-128-6.

#### Γενικό ιστορικό πλαίσιο
* Jörg Jarnut, Storia dei Longobardi, Torino, Einaudi, 2002, ISBN 88-464-4085-4.
* Sergio Rovagnati, I Longobardi, Milano, Xenia, 2003, ISBN 88-7273-484-3.

Κατηγορία:Λομβαρδοβυζαντινοί πόλεμοι
Ατιγιέ Σουλτάνα (κόρη του Μαχμούτ Β')

Η **Ατιγιέ Σουλτάν** (Οθ. Τούρκικα:أيه تي آي السلطان) (Τούρκικα: *Atiye Sultan*, 2 Ιανουαρίου 1824 - 11 Αυγούστου 1850) ήταν κόρη του σουλτάνου Μαχμούτ Β΄ και ετεροθαλής αδελφή των σουλτάνων Αμπντούλ Μετζίτ Α΄ και Αμπντούλ Αζίζ της Οθωμανικής Αυτοκρατορίας.

## Ζωή
Η Ατιγιέ γεννήθηκε στις 2 Ιανουαρίου 1824 στην Κωνσταντινούπολη και ήταν κόρη του Μαχμούτ Β΄ και της Περβιζφελέκ Καντινεφέντι. Ήταν η αγαπημένη αδελφή του σουλτάνου Αμπντούλ Μετζίτ Α΄. 

Στις 8 Αυγούστου 1840, σε ηλικία 16 ετών, παντρεύτηκε τον Αχμέτ Φετχί Πασά. Ο γάμος τους δεν ήταν χαρούμενος. Η Ατιγιέ ζήλευε πάντα την πρώην γυναίκα του συζύγου της. Από αυτό το γάμο απέκτησε δύο κόρες:

*την Σενιγιέ Χανίμσουλταν, παντρεύτηκε τον Χιουσεϊν Χιουσνιού Μπέη μαζί απέκτησαν δύο γιους:
** τον Κερίμ Μπαϊκαρά, παντρεύτηκε και απέκτησε δύο κόρες:
*** την Φαχριγιέ Οϊτίν
*** την Ραντιγιέ Μπαϊκαρά 
** τον Μεχμέτ Αλί Μπαϊκαρά, παντρεύτηκε και απέκτησε δυο κόρες:
*** την Χιουσνιγιέ Μπαϊκαρά
*** την Μαχπεϊκέρ Χανίμ
*την Φεριντέ Χανίμσουλταν, παντρεύτηκε τον Μαχμούτ Νεντίμ Μπέη μαζί απέκτησαν το μοναδικό τους παιδί ένα γιο:
** τον Μεχμέτ Σαϊμπ Μπέη, πέθανε σε ηλικία 10 ετών.

Η Ατιγιέ Σουλτάνα πέθανε στις 11 Αυγούστου 1850, σε ηλικία 26 ετών. Μετά το θάνατό της, ο σύζυγός της, ο Αχμέτ, συμφιλιώθηκε με την πρώην σύζυγό του, την Σεμσινούρ.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Ο άνθρωπος με το γαρύφαλλο

Ο τίτλος **Ο άνθρωπος με το γαρύφαλλο** μπορεί να αναφέρεται:

* "Ο άνθρωπος με το γαρύφαλλο" (ποίημα)
* Ο άνθρωπος με το γαρύφαλλο (πίνακας)
* ''Ο άνθρωπος με το γαρύφαλλο'' (ταινία)
* *Ο άνθρωπος με το γαρύφαλλο* (άλμπουμ)
Τζεφ Γκόλντμπλουμ

Ο **Τζεφ Γκόλντμπλουμ** (αγγλικά: *Jeffrey Lynn "Jeff" Goldblum*, 22 Οκτωβρίου 1952) είναι Αμερικανός ηθοποιός. Έχει πρωταγωνιστήσει σε αρκετές ταινίες όπως *Η μύγα* (The Fly, 1986), *Σκοτεινός  Αντίπαλος* (Deep Cover, 1992), *[[Jurassic Park (ταινία)|Τζουράσικ Παρκ]]* (Jurassic Park, 1993), και στη συνέχεια του *[[Ο Χαμένος Κόσμος: Jurassic Park|Ο χαμένος κόσμος: Τζουράσικ Παρκ]]* (The Lost World: Jurassic Park, 1997) και *[[Ημέρα Ανεξαρτησίας (ταινία)|Ημέρα ανεξαρτησίας]]* (Independence Day, 1997). Το 1996 σκηνοθέτησε  μια ταινία μικρού μήκους, ονόματι *Little Surprises *και η οποία έλαβε υποψηφιότητα για Όσκαρ Καλύτερης Ταινίας Μικρού Μήκους.

Από το 2009 εως το 2010 υποδύονταν τον ντετέκτιβ Ζακ Νίκολς στην τηλεοπτική σειρά *[[Νόμος και τάξη (τηλεοπτική σειρά)|Νόμος και τάξη]]*. Τον υποδύθηκε σε 24 επεισόδια. Επίσης έχει εμφανιστεί και σε άλλες ταινίες σε μικρούς ρόλους όπως *[[Ξενοδοχείο Grand Budapest]]* (The Grand Budapest Hotel, 2014).

## Φιλμογραφία
### Κινηματογράφος

### Τηλεόραση

### Βιντεοπαιχνίδια

## Παραπομπές


Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Ηθοποιοί βιντεοπαιχνιδιών
Γενικές εκλογές στη Νέα Γη και Λαμπραντόρ (2015)

**Γενικές εκλογές** διενεργήθηκαν στην επαρχία του Καναδά Νέα Γη και Λαμπραντόρ στις 30 Νοεμβρίου 2015. Εξελέγησαν τα μέλη της 49ης συνέλευσης.

Το κυβερνών Προοδευτικό Συντηρητικό Κόμμα της Νέας Γης και Λαμπραντόρ που κυβερνούσε από το 2011, ηττήθηκε από το Φιλελεύθερο Κόμμα Νέας Γης και Λαμπραντόρ, το οποίο κέρδισε την πλειοψηφία στη συνέλευση.

Η αρχική ημερομηνία των εκλογών που είχε προγραμματιστεί ήταν η 13η Οκτωβρίου, ωστόσο η συνέλευση αποφάσισε να καθυστερήσει για έναν μήνα τη διεξαγωγή τους, ώστε να μην συμπέσει η προεκλογική εκστρατεία με εκείνη για τις ομοσπονδιακές εκλογές, που διεξήχθησαν στις 19 Οκτωβρίου.
Έπειτα από το αποτέλεσμα των εκλογών κανένα κόμμα με την ονομασία "Συντηρητικό" δεν σχημάτισε κυβέρνηση είτε σε επαρχιακό ή σε ομοσπονδιακό επίπεδο στον Καναδά, για πρώτη φορά από το 1943.

## Αποτελέσματα
Ο ηγέτης των Φιλελευθέρων και πρωθυπουργός, Ντουάιτ Μπολ, κέρδισε 31 έδρες, 15 παραπάνω από εκείνες που είχε κερδίσει στις προηγούμενες εκλογές του 2011.
**Συνέλευση της Νέας Γης και Λαμπραντόρ**
|- style="background:#ccc;"
!rowspan="2" colspan="2" style="text-align:left;"|Κόμμα
!rowspan="2" style="text-align:left;"|Αρχηγός
!colspan="2" style="text-align:center;"|Έδρες
|- style="background:#ccc;"
| style="text-align:center;"|Γενικές εκλογές του 2015
| style="text-align:center;"|48η συνέλευση
|-
|Φιλελεύθερο Κόμμα
|
| style="text-align:left;" |Ντουάιτ Μπολ
|31 |||31
|-
|Προοδευτικό Συντηρητικό Κόμμα
|
| style="text-align:left;" |Πολ Ντέιβις
|7 ||7
|-
|Νέο Δημοκρατικό Κόμμα
|
| style="text-align:left;" |Ερλ Μακ Κάρντι
|2 ||2
|-
| style="text-align:left;" colspan="3"|**Σύνολο**
!40!!40
|}

## Παραπομπές


2015 Νέα Γη Λαμπραντορ
Κατηγορία:Νέα Γη και Λαμπραντόρ
Νεα Γη
Πρωτάθλημα καλαθοσφαίρισης Μεγάλης Βρετανίας

Το **Πρωτάθλημα Καλαθοσφαίρισης Μεγάλης Βρετανίας** (αγγλικά: *British Basketball League Championship*, γνωστό ως *BBL Championship*) είναι επαγγελματικό πρωτάθλημα καλαθοσφαίρισης ανδρών υψηλού επιπέδου στο Ηνωμένο Βασίλειο. Ιδρύθηκε το 1987, την ευθύνη της διοργάνωσης έχει η British Basketball League (BBL) και σήμερα περιλαμβάνει 10 ομάδες από Αγγλία και Σκωτία. Κάθε ομάδα αγωνίζεται στην κανονική περίοδο δίνοντας 36 παιχνίδια, από τον Σεπτέμβριο μέχρι τον Απρίλιο, με την ομάδα που καταλαμβάνει την πρώτη θέση να στέφεται νικήτρια της κανονικής περιόδου. Μετά το τέλος της κανονικής περιόδου, οι πρώτες οκτώ ομάδες του πρωταθλήματος μετέχουν στα πλέι-οφ με σκοπό την ανάδειξη της πρωταθλήτριας.

Δεν υπάρχει προς το παρόν σύστημα ανόδου και υποβιβασμού για τις ομάδες των πρωταθλημάτων Αγγλίας και Σκωτίας ως προς τη δεύτερη κατηγορία, καθώς το πρωτάθλημα στηρίζεται στο σύστημα δικαιόχρησης, αν και αρκετές ομάδες από την Αγγλία έχουν κερδίσει μία θέση στο πρωτάθλημα, τα τελευταία χρόνια.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στο Ηνωμένο Βασίλειο
Κατηγορία:Εθνικά πρωταθλήματα καλαθοσφαίρισης
Calligra Stage

Το **Calligra Stage** (παλαιότερα ονομάζονταν *KPresenter*) είναι ελεύθερο πρόγραμμα για την προβολή και επεξεργασία παρουσιάσεων (αγγλ. *slide-show*). Αποτελεί μέρος του πακέτου εφαρμογών γραφείου Calligra Suite και αναπτύσσεται από το εγχείρημα του KDE.

## Περιγραφή
Το Calligra Stage υποστηρίζει εξαγωγή αρχείων σε μορφή OpenDocument. Επίσης επιτρέπει το άνοιγμα αρχείων Microsoft PowerPoint, MagicPoint, LibreOffice Impress και OpenOffice Impress.

Το 2014 ανακοινώθηκε επίσης η ανάπτυξη του Calligra Gemini με επίσημη υποστήριξη για λειτουργικά συστήματα Windows.

## Παραπομπές


Κατηγορία:Calligra Suite
Σος και Βικτώρια Πετροσιάν

Οι **Σος και Βικτώρια Πετροσιάν** είναι καλλιτέχνες της γρήγορης αλλαγής ρούχων. Ξεκίνησαν την καριέρα τους το 1991 στη Μόσχα.

## Καριέρα
Ο Σος Πετροσιάν γεννήθηκε στο Γερεβάν της Αρμενίας στις 27 Μαΐου 1972. Η Βικτώρια γεννήθηκε στη Μόσχα στις 9 Ιουλίου 1978. Στέφθηκαν δύο φορές Παγκόσμιοι Πρωταθλητές Γρήγορης Αλλαγής από το Guinness World Book, κέρδισαν το τίτλο του Καλύτερου Ψυχαγωγικού Ζευγαριού στα Παγκόσμια Βραβεία Μαγείας 2008 στο Λος Άντζελες, και επίσης δύο φορές (οι μοναδικοί) εκείνον του Καλύτερου Μάγου Γρήγορης Αλλαγής στα Παγκόσμια Βραβεία Μέρλιν στη Νέα Υόρκη.

Το ζευγάρι Σος και Βικτώρια Πετροσιάν, «Καλλιτέχνες Γρήγορης Αλλαγής Νέας Γενιάς», έχει τέσσερις παγκόσμιες επιδόσεις Guinness στην Γρήγορη Αλλαγή Ενδυμασιών:
* 2007 – 16 ενδυμασίες σε 2 λεπτά στη Γερμανία
* 2008 – 11 ενδυμασίες σε 1 λεπτό στην Κίνα
* 2008 – 12 ενδυμασίες σε 1 λεπτό στην Ιταλία
* 2011 – 13 ενδυμασίες σε 1 λεπτό
Το 2007, ο Μαγικός Κύκλος στη Γερμανία τους τίμησε με τον τίτλο του Καλύτερου Μαγικού Νούμερου.

Το 2010, ο Σος και η Βικτώρια Πετροσιάν πέτυχαν παγκόσμια επίδοση Guinness στο πρόγραμμα της γαλλικής τηλεόρασης *Le Plus Grand Cabaret du Monde* στο Παρίσι με 19 ενδυμασίες. Επίσης ο Μαγικός Κύκλος στη Γερμανία τους ανακήρυξε «Καλύτερους Συγγραφείς του 2010» για τα βιβλία τους: «Μεταμόρφωση Φορεμάτων Μέρος 2» και «Μεταμόρφωση Κουστουμιών Μέρος 1». Όλα τα κόλπα και οι ενδυμασίες που μεταμορφώνονται έχουν δημιουργηθεί από τον Σος.

Το 2011, έφτασαν στον ημιτελικό του γερμανικού τηλεοπτικού προγράμματος *Das Supertalents*. Το 2012, εμφανίστηκαν στο Διεθνές Κινεζικό Καρναβάλι Μαγείας «Σινικό Τείχος» στο Πεκίνο, όπου 20 μάγοι, οι πρώτοι της FISM (Fédération Internationale des Sociétés Magiques), παρουσίασαν εντυπωσιακές παραστάσεις σε ένα θέατρο μπροστά σε χιλιάδες, σε μια μάχη μαγείας τριών ημερών. Ο Σος και η Βικτώρια έλαβαν το μόνο χρυσό μετάλλιο (τα αργυρά ήταν δύο και τα χάλκινα τρία).

## Προσωπική Ζωή
Ο Σος και η Βικτώρια έχουν δύο γιους. Ο πρώτος λέγεται Σος και γεννήθηκε το 1996 και ο δεύτερος Τιγκράν και γεννήθηκε το 1999.

## Εξωτερικός σύνδεσμος
* Επίσημη ιστοσελίδα

## Πηγές
* Η Βικτώρια Πετροσιάν στη σελίδα IMDb
* 25ο Διεθνές Φεστιβάλ Lienz Αυστρίας - 26-30 Ιουλίου 2016 
* Τα δύο βιβλία
* Τυπική παράσταση

Κατηγορία:Καλλιτέχνες
Κατηγορία:Διαγωνιζόμενοι στο America's Got Talent
Μάχη του Σκουλτέννα

μικρογραφία|Ο Σκουλτέννα σήμερα
Η **Μάχη του Σκουλτέννα** διεξήχθη το 643 στο μικρό ποταμό Σκολτέννα (τότε Σκουλτέννα), ο κύριος παραπόταμος του Πανάρο μεταξύ του Βυζαντινού στρατού υπό τον Έξαρχο Ισαάκιο και του στρατού του Λομβαρδού βασιλιά Ροθάριου. Η μάχη κερδήθηκε από τον Λομβαρδό βασιλιά, ενώ ο αντίπαλός του έπεσε στο πεδίο της μάχης. Η νίκη επέτρεψε στους Λομβαρδούς να επεκταθούν στην Λουνιγκιάνα και την Λιγουρία και να ολοκληρώσουν την κατάκτηση της Αιμιλία.

Ο βασιλιάς Ροθάριος εκμεταλλεύτηκε μια στιγμή δυσκολίας της Βυζαντινής Αυτοκρατορίας, αποδυναμωμένη από αραβικές επιδρομές και την θρησκευτική κρίση με τους Μονοθελητιστές, κατέκτησε αρκετά εδάφη που βρίσκονταν σε βυζαντινά χέρια.

Τόσο η *[[Origo gentis Langobardorum]]*, όσο και ο Παύλος ο Διάκονος υποστηρίζουν ότι οι Βυζαντινές απώλειες έφθασαν τους οκτώ χιλιάδες. Ο αριθμός αυτός, όμως, τίθεται υπό αμφισβήτηση από τη σύγχρονη ιστοριογραφία επειδή το ποσοστό αυτό θα ήταν σε κάθε περίπτωση δυσανάλογο προς τις πραγματικές διαστάσεις των στρατών της εποχής, που αποτελούνταν από μερικές χιλιάδες πολεμιστές.

Η μάχη δόθηκε κοντά στο τέλος του Νοεμβρίου 643 και πιθανώς έληξε με τον θάνατο του Έξαρχου Ισαάκιου, διοικητή των Βυζαντινών. Το ποσό των οκτώ χιλιάδων νεκρών πολεμιστών από τη Βυζαντινή πλευρά θεωρήθηκε αναξιόπιστο από τη σύγχρονη ιστοριογραφία, και ότι προτίθεται απλώς ως ένας δείκτης της καθαρής νίκη που πέτυχε ο Ροθάριος.

Η εκστρατεία του Ροθάριου, εντός της οποίας αποτελεί μέρος της η μάχη του Σκουλτέννα, χαρακτηρίζεται από σοβαρή σκληρότητα με λεηλασίες, εμπρησμούς, καταστροφές και δουλεία για τους πληθυσμούς.

## Παραπομπές


## Βιβλιογραφία
### Πρωτογενείς πηγές
* Fredegario, *Chronicarum*, in  http://mdz10.bib-bvb.de/~db/bsb00000749/images/index.html?id=00000749&nativeno=1.
* *Origo gentis Langobardorum*, in  Trad. it.:  <small>Testo disponibile su Wikisource</small>.
* Paolo Diacono, *Historia Langobardorum*, in  Trad. it.:  <small>Testo disponibile su Wikisource</small>.

### Ιστοριογραφική λογοτεχνία
* Ottorino Bertolini, Il patrizio Isacio esarca d'Italia [625-643], in Ottavio Banti (a cura di), Scritti scelti di storia medievale, Livorno, Il telegrafo, 1968, Volume I..
* Paolo Delogu, André Guillou; Gherardo Ortalli, Longobardi e Bizantini, in Giuseppe Galasso (a cura di), Storia d'Italia, Torino, Utet, 1980, Volume I., ISBN 88-02-03510-5.
* Lidia Capo, Commento, in Paolo Diacono, Storia dei Longobardi, Milano, Lorenzo Valla/Mondadori, 1992, ISBN 88-04-33010-4.
* Stefano Gasparri, La frontiera in Italia (sec. VI-VIII). Osservazioni su un tema controverso, in Gian Pietro Brogiolo (a cura di), Città, castelli, campagne nei territori di frontiera (secoli VI-VII), Mantova, Padus, 1995.
* Angelo Ghiretti, Archeologia e incastellamento altomedievale nell'Appennino Parmense, Bardi, Centro studi Val Ceno, 1990.
* Jörg Jarnut, Storia dei Longobardi, Torino, Einaudi, 2002, ISBN 88-464-4085-4.
* Sergio Rovagnati, I Longobardi, Milano, Xenia, 2003, ISBN 88-7273-484-3.

Κατηγορία:Λομβαρδοβυζαντινοί πόλεμοι
Κωνσταντίνος Ι. Παπαρρηγόπουλος (1920-2010)

Ο **Κωνσταντίνος Ι. Παπαρρηγόπουλος** (1920-2010) ήταν Έλληνας δικηγόρος και πολιτικός. Υπηρέτησε ως υφυπουργός Οικονομικών από το 1977 ως το 1981.
## Βιογραφία
Γεννήθηκε στη Δάφνη Αχαΐας, γιος του Ιωάννη Παπαρρηγόπουλου, και ακολούθησε νομικές σπουδές στο Πανεπιστήμιο Αθηνών και Πολιτικές και Οικονομικές Επιστήμες στο Πάντειο Πανεπιστήμιο.. Εργάστηκε ως δικηγόρος.
Εξελέγη βουλευτής στη Β΄ Αθηνών αρχικά με την ΕΡΕ το 1963 και στη συνέχεια με τη Νέα Δημοκρατία το 1974, το 1977, το 1981 και το 1985.

Υπήρξε ένας από τους κύριους εισηγητές για την Αναθεώρηση του Συντάγματος του 1975 και του Κανονισμού της Βουλής.
Στις κυβερνήσεις του Καραμανλή και του Ράλλη ανέλαβε υφυπουργός Οικονομικών από τις 10 Μαΐου 1978 ως τις 17 Σεπτεμβρίου 1981.
 
Λίγο πριν το θάνατό του (ως το 1998) ήταν πρόεδρος του Δ.Σ. του Ιδρύματος Τύπου Α.Ε. και από το 1991 ισόβιο μέλος και πρόεδρος του Ιδρύματος "Λίλιαν Βουδούρη".

Απεβίωσε σε ηλικία 90 ετών, το 2010.
Κηδεύτηκε στις 22 Ιανουαρίου 2010 από τον ιερό ναό Αγίων Θεοδώρων του Πρώτου Νεκροταφείου Αθηνών. Κατέλιπε παιδιά και εγγόνια.

## Παραπομπές


Κατηγορία:Έλληνες υφυπουργοί Οικονομικών
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Φίλιππος Α. Φιλιππίδης

Ο **Φίλιππος Α. Φιλιππίδης** (1884 - ;) ήταν Έλληνας εφευρέτης που σε ηλικία  21 ετών σχεδίασε τυφέκιο ή όπλο Φιλλιπίδη, βασισμένο σε προγενέστερο μοντέλο του αυστριακού τυφεκίου Mannlicher.

Ο Ελληνικός Στρατός είχε ήδη επιλέξει το τυφέκιο Mannlicher-Shoenauer M1903, αντί του ελληνικού όπλου Φιλιππίδη, παρά την έντονη κριτική στην Βουλή των Ελλήνω το 1905 που οδήγησε σε μια σοβαρή πολιτική κρίση, με κατηγορίες για εθνική προδοσία. Λίγα χρόνια αργότερα, λόγω της οικομικής ένδειας του Φιλιππίδη και μπροστά στον κίνδυνο να χαθούν τα δικαιώματα της εφεύρεσης, το περιοδικό *[[Η Εικονογραφημένη της Ελλάδος|ΕΙΚΟΝΟΓΡΑΦΗΜΕΝΗ]]* ζήτησε από τους αναγνώστες του οικονομική ενίσχυση με έρανο για την ανανέωση των δικαιωμάτων. Σύμφωνα με διαδόσεις της εποχής, ένθερμος υποστηρικτής του και ανώνυμος παρουσιαστής του όπλου Φιλιππίδη στο περιοδικό ήταν ο επίσης σχεδιαστής όπλων και καθηγητής της Στρατιωτικής Σχολής Ευελπίδων Άρης Χρόνης, κουνιάδος του παιδαγωγού Δημήτρη Γληνού.

μικρογραφία|Δυο διαφορετικά πρωτότυπα των τυφεκίων φίλιππιδη
Το τυφέκιο Φιλιππίδη έγινε παραδεκτό από τον Ελληνικό Στρατό για την ανακατασκευή των τυφεκίων M/S 1903/14 που θα αναλάμβανε η ιταλική εταιρία Breda. Για άλλη μια φορά η Breda συνέχισε την παραγωγή του M/S 1903/14 βάση του σχεδίου της Steyr, επειδή, σύμφωνα με φήμες της εποχής, τα κατασκευαστικά σχέδια του ελληνικού όπλου καθυστέρησαν να σταλούν για να ξεκινήσει η παραγωγή του.

Κατηγορία:Έλληνες εφευρέτες
Άλωση της Πάντοβα (601)

Η **πολιορκία και άλωση της Πάντοβα** έγινε το 601 από τους Λογγοβάρδους και στον πόλεμο με την Βυζαντινή Αυτοκρατορία. Οι Λογγοβάρδοι ή Λομβαρδοί ήδη από το 568 άρχισαν να μετακινούνταν από την Παννονία όπου κατοικούσαν στην βόρειο Ιταλία κατακτώντας βυζαντινές πόλεις και κάνοντας μόνιμη εγκατάσταση εκεί.

Το 598 έγινε ανακωχή μεταξύ των Βυζαντινών και των Λομβαρδών αλλά το 601 ο Έξαρχος Ραβέννας Καλλίνικος εκμεταλλεύτηκε μια εξέγερση από τους δούκες της Τριντέτουμ και του φόρουμ των Ιουλίων και έσπασε την ειρήνη με την απαγωγή της κόρης και του γαμβρού του Λομβαρδού βασιλιά Αγιλούλφου.

Το 601 ο Λογγοβάρδος βασιλιάς, Αγιλούλφος έφτασε στην βυζαντινή Πάντοβα με στρατό αποτελούμενο από Λογγοβάρδους. Είναι άγνωστο πόσο κράτησε η πολιορκία της πόλης, αλλά διασώζεται ότι οι Λομβαρδοί μόλις την κατέλαβαν επέτρεψαν στη φρουρά της πόλης να αποχωρήσει και να γυρίσει ασφαλή στην Ραβέννα κι έπειτα την λεηλάτησαν και κατέστρεψαν ολοσχερώς. Το βυζαντινό κάστρο κοντά στην πόλη, το σημερινό Μονσελίς (*Monselice*) αναφέρεται ότι καταλήφθηκε το 602. Η καταστροφή της Πάντοβα ήταν τόσο μεγάλη ώστε ελάχιστοι κάτοικοι έμειναν έπειτα εκεί, και για πολλούς αιώνες ήταν ένα μικρό ασήμαντο χωριό. Η απώλεια της πόλης για τους βυζαντινούς σήμαινε και την αποκοπή της Αππίας οδού και την ελεύθερη πρόσβαση στην ανατολική κοιλάδα του Πάδου.

## Παραπομπές


Κατηγορία:Πολιορκίες της Βυζαντινής Αυτοκρατορίας
Κατηγορία:Λομβαρδοβυζαντινοί πόλεμοι
Κάθκιν Παρκ

Το **Κάθκιν Παρκ** είναι δημοτικό πάρκο στην Γλασκώβη της Σκωτίας. Την συντήρηση του πάρκου επιμελείται το τμήμα πάρκων του Δήμου της Γλασκώβης, ενώ αποτελεί δημόσιο χώρο στον οποίο εξακολουθεί να παίζεται ποδόσφαιρο. Το πάρκο περιέχει τα ερείπια του δευτέρου Χάμπντεν Παρκ, το οποίο αποτελούσε έδρα των Κουίνς Παρκ (κατά την περίοδο μεταξύ 1884–1903) και Θερντ Λάναρκ (κατά την περίοδο μεταξύ 1903–1967). Το αρχικό Χάμπντεν Παρκ ευρισκόταν ολίγον δυτικότερα, ενώ η τοποθεσία του αρχικού Κάθκαρτ Ρόουντ ευρίσκεται, πλέον, εντός του πάρκου του Κουίνς Παρκ.

## Ποδοσφαιρικό γήπεδο
Το πάρκο παλαιότερα φιλοξενούσε ποδοσφαιρικό γήπεδο, το οποίο αποτελούσε τόπο διεξαγωγής ποδοσφαιρικών αναμετρήσεων από το 1884. Ήταν αρχικά γνωστό ως **Χάμπντεν Παρκ** (το δεύτερο που έφερε αυτό το όνομα, διαδεχόμενο το αρχικό Χάμπντεν Παρκ) και ενοικιαζόταν από την Κουίνς Παρκ μεταξύ του 1884 και του 1903. Όταν η Κουίνς Παρκ μετακόμισε στο τρίτο (και σημερινό) Χάμπντεν Παρκ, η Θερντ Λάναρκ την αντικατέστησε ως ένοικος. Η τελευταία προχώρησε στην μετονομασία του γηπέδου σε **Νέο Κάθκιν Παρκ** καθώς προηγουμένως αγωνιζόταν σε γήπεδο το οποίο έφερε την ονομασία Κάθκιν Παρκ και το οποίο ευρισκόταν ολίγον ανατολικότερα του Ντίξον Χολς στην ανατολική πλευρά του Κάθκαρτ Ρόουντ (το οποίο είχε φιλοξενήσει δύο διεθνείς αναμετρήσεις, με την πρώτη να λαμβάνει χώρα στις 15 Μαρτίου 1884, με αντιπάλους την Σκωτία και την Αγγλία, η οποία ήταν και η πρώτη αναμέτρηση στην ιστορία του ποδοσφαίρου όπου η είσοδος στο γήπεδο γινόταν μέσω της κατοχής εισιτηρίου). Αποτελεί, επίσης, τον τόπο διεξαγωγής της πρώτης σημαντικής αγγλοσκωτσέζικης διοργάνωσης, του τελικού του Βρετανικού Λιγκ Καπ, ο οποίος έλαβε χώρα (προσέλευση: 12.000 θεατές) το 1902, ενώ στην διάρκεια του οποίου η Σέλτικ επικράτησε της Ρέιντζερς με σκορ 3-2 έπειτα από παράταση.

Μετά την διάλυση της Θερντ Λάναρκ το 1967, το γήπεδο εγκαταλείφθηκε και το μεγαλύτερο μέρος της κατασκευής σταδιακά απομακρύνθηκε. Τα ερείπια των κερκίδων σε 3 πλευρές του πρώην αγωνιστικού χώρου είναι ακόμη ορατές, σήμερα, στο πάρκο. Ωστόσο, μία επανιδρυθείσα ομάδα της Θερντ Λάναρκ, η οποία συμμετέχει στην Γκρέιτερ Γκλάσγκοου Αματιούρ Λιγκ, δίνει τις εντός έδρας αναμετρήσεις της στο πάρκο, καθώς και η Χάμπντεν ΑΦΚ και οι παιδικές ομάδες της Ακαδημίας Τζίμι Τζόνστοουν.


Image:Cathkinpark1.jpg|Άποψη μίας εκ των κερκίδων από το ύψος του αγωνιστικού χώρου
Image:Cathkinpark2.jpg|Κοντινή άποψη εγκατειλημμένης κερκίδας
Image:Cathkinpark3.jpg|Άποψη από το άνω τμήμα κερκίδας με ορατό τον αγωνιστικό χώρο και τις υπόλοιπες κερκίδες


## Σημειώσεις


## Παραπομπές


## Εξωτερικοί σύνδεσμοι
* Βίντεο των εναπομεινάντων κερκίδων τον Μάιο του 2011

Κατηγορία:Γλασκώβη
Κατηγορία:Κουίνς Παρκ ΦΚ
Κατηγορία:Αθλητικές εγκαταστάσεις στο Ηνωμένο Βασίλειο
Κατηγορία:Θερντ Λάναρκ ΑΚ
Κατηγορία:Εθνική Σκωτίας (ποδόσφαιρο)
Χωρίς ταυτότητα

Ο τίτλος ***Χωρίς ταυτότητα*** μπορεί να αναφέρεται:

*''Χωρίς ταυτότητα'' (μυθιστόρημα)
*''Χωρίς ταυτότητα'' (ταινία, 1963)
* ''Χωρίς ταυτότητα'' (ταινία, 2002)
Άσπαρ

Ο **Φλάβιος Αρδαβούριος Άσπαρ** (π. 400 - 471) ήταν Γερμανός πατρίκιος της Ανατολικής Αυτοκρατορίας και, ως στρατηγός Γερμανών μισθοφόρων σε Ρωμαϊκή υπηρεσία, είχε σημαντική επιρροή στις αποφάσεις των αυτοκρατόρων Θεοδοσίου Β΄, Μαρκιανού και Λέοντος Α΄. Ο ίδιος μάλιστα ανέβασε τον τελευταίο στο θρόνο, ελπίζοντας, ότι θα συνέχιζε να επηρεάζει τις εξέλίξεις εντός και εκτός της Αυτοκρατορίας, καθώς -επειδή ήταν Αρειανός και «βάρβαρος» (λέξη που είχαν οι Ρωμαίοι για τις φυλές, που επιτέθηκαν στη Ρωμαϊκή Αυτοκρατορία από τα τέλη του 4ου αιώνα)- δεν μπορούσε να γίνει ο ίδιος Αυτοκράτορας. Συμμετείχε στην εκστρατεία των Ρωμαίων στην Αφρική κατά των Βανδάλων, που κατέληξε σε αποτυχία. Ο Άσπαρ δολοφονήθηκε στην Κωνσταντινούπολη, αφού προσπάθησε να εκθρονίσει τον Λέοντα Α΄ για να βάλει στην θέση του τον δικό του γιο Αρδαβούρ, ο οποίος επίσης δολοφονήθηκε. Με τον θάνατό του έφτασε το τέλος της γερμανικής επιρροής στην πολιτική της Ανατολικής Αυτοκρατορίας.

## Βιογραφία
Ο Άσπαρ ήταν Αλανικής-Γοτθικής καταγωγής, γιος του στρατηγού Αρδαβούρ. Το όνομα Άσπαρ (αρχικά Άσπγουαρ ή Άσπινταρ) σημαίνει «δαμαστής αλόγων» ή «ιππέας» στις Ιρανικές γλώσσες. Ο Άσπαρ έπαιξε σημαντικό ρόλο στην εκστρατεία του πατέρα του το 424, με σκοπό την καθαίρεση του σφετεριστή του Δυτικού Ρωμαϊκού θρόνου, Ιωάννη της Ραβέννας και την εγκατάσταση της Γάλλας Πλακιδίας και του γιου της, Βαλεντινιανού Γ΄, στην θέση του. Βοήθησε επίσης στις διαπραγματεύσεις για συνθήκη ειρήνης με τον Γιζέριχο μετά την επίθεση των Βανδάλων στην Βόρεια Αφρική.

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί του 5ου αιώνα
Κατηγορία:Βυζαντινοί Πατρίκιοι
Γιώργος Πανουσόπουλος

Ο **Γιώργος Πανουσόπουλος** (Κηφισιά, 3 Φεβρουαρίου 1942 - Αθήνα, 10 Μαρτίου 2026) ήταν Έλληνας κινηματογραφιστής, σκηνοθέτης και σεναριογράφος. 

Η ταινία του *Οι απέναντι* (1981), με πρωταγωνιστές τον Άρη Ρέτσο και την Μπέτυ Λιβανού, σε σενάριο του ίδιου, του Φίλιππου Δρακονταειδή και του Πέτρου Τατσόπουλου, προβλήθηκε στο Πληροφοριακό Τμήμα του Φεστιβάλ Κινηματογράφου και Ντοκιμαντέρ Θεσσαλονίκης. 

Η ταινία του *[[Μανία (ταινία 1985)|Μανία]]* του 1985 διαγωνίστηκε στο 36ο Διεθνές Φεστιβάλ Κινηματογράφου του Βερολίνου και το *Μ' αγαπάς;* στο 46ο Διεθνές Φεστιβάλ της Βενετίας. 

Σύζυγός του ήταν η ηθοποιός Μπέτυ Λιβανού, με την οποία απέκτησε δύο κόρες, ενώ είχε αποκτήσει μια κόρη και έναν γιο από τον πρώτο του γάμο με την χορεύτρια Ελένη Μπουρμπουχάκη.

Απεβίωσε στις 10 Μαρτίου 2026, σε ηλικία 84 ετών.

## Φιλμογραφία

## Διακρίσεις
Το 1977, ο Πανουσόπουλος έλαβε διάκριση ειδικών επιτεύξεων για τη φωτογραφία του στην ταινία *Άρχοντες* του Μανούσου Μανουσάκη.******

Το 2005, το 46ο Φεστιβάλ Κινηματογράφου Θεσσαλονίκης έκανε ένα αφιέρωμα στον Πανουσόπουλο, στο πλαίσιο του οποίου προβλήθηκαν οι ταινίες *Ταξίδι του μέλιτος, Οι απέναντι, [[Μανία (ταινία 1985)|Μανία]], Μ' αγαπάς;, Ελεύθερη κατάδυση, Μια μέρα τη νύχτα, [[Τεστοστερόνη (ταινία)|Τεστοστερόνη]], Αβραάμ εγέννησε Ισαάκ, Ισαάκ εγέννησε Ιακώβ, Ιακώβ, εγέννησε..., Ο καφές* καθώς και οι τηλεοπτικές παραγωγές *Ταφεία, η γιορτή των προγόνων, Millenium 2000, η τελευταία δύση της χιλιετίας* και *Εισαγωγή στην τελετή έναρξης, Ολυμπιακοί Αγώνες 2004*. **

## Παραπομπές


Κατηγορία:Έλληνες κινηματογραφιστές
Κατηγορία:Έλληνες σκηνοθέτες
Κατηγορία:Έλληνες σεναριογράφοι
Δισκογραφία των Green Day

Το αμερικάνικο πανκ ροκ συγκρότημα Green Day έχει 11 studio albums, 3 live albums, 4 compilation albums και ένα soundtrack album. Επίσης έχουν 39 μουσικά video clip και 40 singles. Το συγκρότημα έχει πωλήσει συνολικά πάνω από 65 εκατομμύρια δίσκους παγκοσμίως ενώ μόνο στις Η.Π.Α. οι πωλήσεις φτάνουν τις 23 εκατομμύρια. Οι Green Day κυκλοφόρησαν τα 2 πρώτα τους studio albums το *[[1,039/Smoothed Out Slappy Hours]]* και το *[[Kerplunk]]* μέσω της αυτόνομης δισκογραφικής εταιρίας Lookout! Records. Το *[[Dookie]]* ήταν o πρώτος δίσκος που κυκλοφόρησε από μεγάλη δισκογραφική εταιρία και έγινε τεράστια επιτυχία, με πωλήσεις πάνω από 10 εκατομμύρια πωλήσεις στις Η.Π.Α. και πάνω από 20 εκατομμύρια παγκοσμίως. Ο δίσκος τοποθέτησε τους Green Day στο επίκεντρο της σκηνής του πανκ ποκ της δεκαετίας του 1990.

## Παραπομπές


## Εξωτερικοί σύνδεσμοι
* Official website
* Green Day at AllMusic
* 

Κατηγορία:Green Day
Hummel

Η λέξη **Hummel** μπορεί να αναφέρεται σε:

* Panzerhaubitze Hummel, γερμανικό αυτοκινούμενο πυροβόλο όχημα που χρησιμοποιήθηκε στον Β΄ Παγκόσμιο Πόλεμο
* Hummel International, εταιρεία αθλητικών ειδών και ένδυσης με έδρα τη Δανία
Τριαντάφυλλος Κεραμιδάς

Ο **Τριαντάφυλλος Κεραμιδάς** (1890-1965) ήταν Έλληνας καθηγητής, ο οποίος υπηρέτησε ως διοικητής του ΙΚΑ.

## Βιογραφία
Καταγόταν από την Εύβοια (Ψαχνά Ευβοίας)  και ακολούθησε μαθηματικές σπουδές στο Πανεπιστήμιο των Αθηνών. Δίδαξε στην ΑΣΟΕΕ και ήταν πρύτανης του Οικονομικού Πανεπιστημίου τις περιόδους 1942-43, 1946-47 και 1959-60.  Από το 1945 ως το 1951 υπήρξε πρόεδρος του Ταμείου Ανεργίας. Το 1954 διορίστηκε διοικητής του ΙΚΑ και υπηρέτησε για λίγους μήνες, ως τον Ιούλιο της ίδιας χρονιάς. Στις 30 Μαΐου 1957 ανέλαβε ξανά διοικητής του ΙΚΑ, μέχρι τις 25 Ιανουαρίου 1959.

Πέθανε σε ηλικία 75 ετών το 1965..

## Παραπομπές


Κατηγορία:Καθηγητές Οικονομικού Πανεπιστημίου Αθηνών
Κατηγορία:Διοικητές του ΙΚΑ
Τριχουρίαση

Η **τριχουρίαση** είναι μια λοίμωξη που προκαλείται από το εντερικό παράσιτο *[[Trichuris trichiura]]*. Όταν η λοίμωξη προκαλείται μόνο από λίγους σκώληκες, δεν υπάρχουν συμπτώματα. Αυτοί που έχουν προσβληθεί από περισσότερους σκώληκες, ενδέχεται να παρουσιάσουν κοιλιακό πόνο, κόπωση και διάρροια. Η διάρροια μερικές φορές μπορεί να περιέχει αίμα. Στα παιδιά η λοίμωξη μπορεί να προκαλέσει διαταραχές στην πνευματική και σωματική ανάπτυξη. Η αναιμία είναι δυνατόν να οφείλεται στην απώλεια αίματος.

## Αίτια
μικρογραφία|Μικροφωτογραφία ενός αυγού του νηματώδους Trichuris trichiura.
Η νόσος διαδίδεται συνήθως από την κατανάλωση φαγητού ή ποτού που περιέχει τα αυγά του σκώληκα αυτού. Αυτό συμβαίνει με την κατανάλωση μολυσμένων λαχανικών που πρώτα δεν έχουν πλυθεί καλά ή μαγειρευτεί.  Συχνά τα αυγά αυτά βρίσκονται στο χώμα σε χώρους όπου άνθρωποι αφοδεύουν και όπου τα ακατέργαστα ανθρώπινα περιττώματα χρησιμοποιούνται ως λίπασμα. Αυτά τα αυγά προέρχονται από τα περιττώματα των προσβεβλημένων ατόμων. Επίσης, τα μικρά παιδιά που παίζουν σε τέτοιο χώμα και βάζουν τα χέρια τους στο στόμα είναι εύκολο να μολυνθούν. Οι σκώληκες ζουν στο παχύ έντερο και έχουν μήκος κατά μέσο όρο τέσσερα εκατοστά. Το Whipworm διαδιγνώσκεται από την παρατήρηση των αυγών κατά την εξέταση των κοπράνων με μικροσκόπιο. Τα αυγά έχουν κυλινδρικό σχήμα.

## Πρόληψη και θεραπεία
Οι βασικότεροι τρόποι πρόληψης είναι το κατάλληλο μαγείρεμα της τροφής και το πλύσιμο των χεριών πριν το μαγείρεμα. Στα μέτρα αντιμετώπισης περιλαμβάνονται η βελτίωση της πρόσβασης σε συνθήκες υγιεινής, όπως η εξασφάλιση της χρήσης λειτουργικών και καθαρών τουαλετών και της πρόσβασης σε καθαρό νερό. Σε περιοχές του κόσμου όπου οι λοιμώξεις είναι συνήθεις, συχνά ολόκληρες ομάδας ανθρώπων υποβάλλονται σε θεραπεία μαζικά και σε τακτική βάση. Η θεραπεία συνίσταται από την τριήμερη χορήγηση των εξής φαρμάκων: αλμπενδαζόλη, μεμπενδαζόλη ή ιβερμεκτίνη. Πολλά άτομα προσβάλλονται ξανά μετά από τη θεραπεία.

## Επιδημιολογία
Η λοίμωξη whipworm πλήττει περίπου 600 με 800 εκατομμύρια ανθρώπους παγκοσμίως. Είναι πιο συνήθης στις τροπικές χώρες. Στον αναπτυσσόμενο κόσμο, αυτοί που έχουν προσβληθεί με το whipworm, συχνά πλήττονται επίσης από την αγκυλοστομίαση, λοίμωξη που προκαλείται από τον σκώληκα hookworm και την ασκαρίαση, λοίμωξη που προκαλείται από τον σκώληκα Ascaris lumbricoides. Αυτό έχει τεράστιες συνέπειες στην οικονομία πολλών χωρών. Εργασίες βρίσκονται σε εξέλιξη προκειμένου να αναπτυχθεί ένα εμβόλιο κατά της νόσου. Η τριχουρίαση ταξινομείται ως παραμελημένη τροπική νόσος.

## Παραπομπές


Κατηγορία:Παρασιτικές ασθένειες
Κατηγορία:Τροπικές ασθένειες
Ραδιοφωνικός σταθμός του Πολυτεχνείου

Ο **ραδιοφωνικός σταθμός του Πολυτεχνείου** ήταν παράνομος ραδιοφωνικός σταθμός ο οποίος λειτούργησε για ελάχιστες ημέρες το 1973, το τελευταίο έτος της δικτατορίας των Συνταγματαρχών με έδρα το Εθνικό Μετσόβιο Πολυτεχνείο. Ο σταθμός ξεκίνησε τη λειτουργία του στις 15 Νοεμβρίου του 1973 ύστερα από την πρωτοβουλία φοιτητών του Πολυτεχνείου για να ξεσηκώσουν τον λαό κατά της χούντας. Η πιο γνωστή φράση του είναι: *Εδώ Πολυτεχνείο, Εδώ Πολυτεχνείο, σας μιλά ο ραδιοφωνικός σταθμός των ελεύθερων αγωνιζομένων φοιτητών, των ελεύθερων αγωνιζομένων Ελλήνων*. Μέσα από αυτή τη συχνότητα οι εκφωνητές του σταθμού φώναζαν συνθήματα κατά της χούντας όπως: *Κάτω η χούντα*, *Ψωμί παιδεία ελευθερία*, *Εδώ Πολυτεχνείο* κ.ά.

Λίγη ώρα πριν εισβάλει το τανκ στο Πολυτεχνείο, ο εκφωνητής του σταθμού Δημήτρης Παπαχρήστος έψελνε τον Εθνικό Ύμνο και εκείνη την ώρα η λειτουργία του σταθμού διακόπηκε.

## Εκφωνητές
*Μαρία Δαμανάκη
*Δημήτρης Παπαχρήστος
*Λάμπρος Παπαδημητράκης

## Παραπομπές


Κατηγορία:Εθνικό Μετσόβιο Πολυτεχνείο
Κατηγορία:Ανενεργοί ελληνικοί ραδιοφωνικοί σταθμοί
Πολιορκία της Τικίνουμ

μικρογραφία|Η είσοδος του Αλβοΐνου στην Τικίνουμ
Η **Πολιορκία και κατάληψη της Τικίνουμ** έγινε το 570 από τους Λομβαρδούς και τον βασιλιά τους Αλβοΐνο κατά την Λομβαρδική κατάκτηση της Ιταλίας, όπου την απέσπασαν από την Βυζαντινή Αυτοκρατορία. Οι Λογγοβάρδοι ή Λομβαρδοί από το 568 άρχισαν να μετακινούνταν από την Παννονία όπου κατοικούσαν στην βόρειο Ιταλία κατακτώντας βυζαντινές πόλεις στα βόρεια της χερσονήσου δημιουργώντας το μετέπειτα βασίλειο τους.

Η Παβία ή Τικίνουμ (Ticinum) όπως λεγόταν ακόμα, από τις σημαντικότερες βυζαντινές πόλεις της Βόρειας Ιταλίας, πολιορκήθηκε από τους Λομβαρδούς για τρία χρόνια και μετά την κατάληψη της το 572 έγινε πρωτεύουσα του Λομβαρδικού βασιλείου. Μάλιστα η πόλη παραδόθηκε στους Λομβαρδούς και ο βασιλιάς Αλβοΐνος έκανε θριαμβευτική είσοδο στην πόλη καβάλα σε άλογο από την πύλη του Αγίου Ιωάννη. Παρόλο που ο Αλβοΐνος είχε εκφράσει την επιθυμία να τιμωρήσει τους κατοίκους για την αντίσταση που έκαναν άλλαξε γνώμη και δεν τους πείραξε. Ο Παύλος ο Διάκονος αναφέρει ότι η πόλη αντιστάθηκε γενναία στην πολιορκία χωρίς άλλες λεπτομέρειες.

## Παραπομπές


Κατηγορία:Πολιορκίες της Βυζαντινής Αυτοκρατορίας
Κατηγορία:Λομβαρδοβυζαντινοί πόλεμοι‎
Μάχη της Βερόης (1122)

μικρογραφία|Ο Ιωάννης Β΄ Κομνηνός
Η **Μάχη της Βερόης** ήταν μία μάχη που έγινε το 1122 ανάμεσα στη Βυζαντινή Αυτοκρατορία και τους Πετσενέγους στη θρακική πόλη Βερόη, σημερινή Στάρα Ζαγόρα της Βουλγαρίας. Ο βυζαντινός στρατός υπό τις διαταγές του αυτοκράτορα Ιωάννη Β΄ Κομνηνού κέρδισε τη μάχη, με αποτέλεσμα την εξαφάνιση των Πετσενέγων ως αυτοτελή λαού.

## Ιστορικό
Το 1091, το Πετσενέγοι εισβάλουν στη Βυζαντινή Αυτοκρατορία αλλά νικήθηκαν από τον πατέρα του Ιωάννη Β΄ Αλέξιο Α΄ στη Μάχη του Λεβουνίου. Η ήττα αυτή είχε ως στόχο την εξάλειψη των Πετσενέγων που είχαν λάβει μέρος στην εκστρατεία ως ανεξάρτητη δύναμη, καθώς οι επιζώντες εντάχθηκαν στο βυζαντινό στρατό. Ωστόσο, ορισμένες ομάδες Πετσενέγων δεν είχαν συμμετάσχει στην εισβολή αλλά δέχτηκαν επίθεση το 1094 από τους Κουμάνους όπου πολλοί από τους υπόλοιπους Πετσενέγους σκοτώθηκαν ή απορροφήθηκαν. Παρ' όλα αυτά, μερικές ομάδες συνέχισαν να διατηρούν κάποια αυτονομία.

Το 1122 Πετσενέγοι από τις ρωσικές στέπες εισβάλουν στη Βυζαντινή Αυτοκρατορία και περνούν από το Δούναβη στη βυζαντινή επικράτεια. Η εισβολή θέτει μια σοβαρή απειλή για τους Βυζαντινούς και τον έλεγχο των βόρειων Βαλκανίων. Ο αυτοκράτορας Ιωάννης Β΄ Κομνηνός, αποφασισμένος να αντιμετωπίσει τους εισβολείς, μετέφερε στρατό από τη Μικρά Ασία στην Ευρώπη.

## Μάχη
μικρογραφία|Τοξότης ιππέας του 10ου αιώνα
Ο βυζαντινός αυτοκράτορας συγκέντρωσε τις δυνάμεις του κοντά στην Κωνσταντινούπολη και έθεσε ως στόχο να συναντήσει το στρατό των Πετσενέγων το συντομότερο δυνατόν. Εν τω μεταξύ, οι Πετσενέγοι είχαν διασχίσει την οροσειρά του Αίμου και στρατοπέδευσαν κοντά την πόλη της Βερόης στη Θράκη. Ο αυτοκράτορας πρόσφερε δώρα στους Πετσενέγους αρχηγούς, προσπαθώντας να συνάψουν μια συνθήκη η οποία ήταν ευνοϊκή για τα συμφέροντά τους. Οι Πετσενέγοι ήταν θετικοί σε αυτή την προσφορά αλλά βρέθηκαν προ εκπλήξεως, όταν οι Βυζαντινοί ξεκίνησαν ξαφνικά μεγάλη επίθεση. Οι Πετσενέγοι αγωνίστηκαν με τοξότες ιππείς ρίχνοντας βέλη συνεχώς. Η μάχη ήταν σκληρή, και ο Ιωάννης πληγώθηκε στο πόδι από ένα βέλος. Ωστόσο, οι Βυζαντινοί ανάγκασαν τους Πετσενέγους να υποχωρήσουν, οπότε και "έσπασαν" την άμυνα τους προκαλώντας πανωλεθρία στο στρατόπεδο τους. Η βυζαντινή νίκη ήταν πλήρης, και οι επιζώντες Πετσενέγοι φυλακίστηκαν και στρατολογήθηκαν έπειτα στο βυζαντινό στρατό.

## Συνέπειες της μάχης
Η βυζαντινή νίκη κατέστρεψε ολοκληρωτικά τους Πετσενέγους ως ανεξάρτητη δύναμη. Για κάποιο χρονικό διάστημα, σημαντικές κοινότητες των Πετσενέγων παρέμειναν στην Ουγγαρία, αλλά τελικά οι Πετσενέγοι έπαψαν να είναι ξεχωριστός λαός και αφομοιώθηκαν από τους γειτονικούς λαούς, όπως τους Βούλγαρους και Μαγυάρους. Για τους Βυζαντινούς, η νίκη δεν οδήγησε άμεσα στην ειρήνη, δεδομένου ότι οι Ούγγροι επιτέθηκαν σε βυζαντινό φυλάκιο στο Δούναβη το 1128.

## Παραπομπές


## Πηγές

*
*
* 
*
*
*

Κατηγορία:Μάχες της Βυζαντινής Αυτοκρατορίας
Κατηγορία:Πόλεμοι Βυζαντινών και Πετσενέγων
Μάχη της Διάμπολης (1049)

Η **Μάχη της Διάμπολις** έγινε το 1049 ανάμεσα στη Βυζαντινή Αυτοκρατορία και τους Πετσενέγους στην Θρακική πόλη Διάμπολη στην σημερινή Βουλγαρία.
 
Μόλις το προηγούμενο έτος το 1048 οι Πετσενέγοι είχαν εισβάλει με, τον υπερβολικό αριθμό από τις πηγές, 800.000 στρατό στη Θράκη και την λεηλατούσαν με αρχηγό τον Τυράχ. Ο Αυτοκράτορας Κωνσταντίνος Θ´ έστειλε στρατό με τους στρατηγούς των θεμάτων Μακεδονίας, Θράκης και Βουλγαρίας με αρχηγό τον Κεργένη όπου ανάγκασαν τον Τυράχ έπειτα από μάχη να παραδοθεί. Οι επίσημοι των Πετσενέγων πήγαν στην Κωνσταντινούπολη όπου βαπτίστηκαν χριστιανοί κι έλαβαν αξιώματα, έπειτα επέστρεψαν στον Δούναβη.

Κατά τον Βυζαντινοσελτζούκικο πόλεμο οι Πετσενέγοι, σύμμαχοι ποια των Βυζαντινών, έστειλαν 15000 στρατό που μόλις όμως έφτασαν στη Μικρά Ασία μετάνιωσαν, επέστρεψαν στην Θράκη κι εγκαταστάθηκαν στην περιοχή της Σαρδικής.  Το 1049 κινήθηκε εναντίον τους ο Κωνσταντίνος Αριανίτης όπου τους συνάντησε στη Διάμπολι και διεξήχθη μάχη όπου νίκησαν οι Πετσενέγοι. Μετά την ήττα ο αυτοκράτορας έστειλε τα στρατεύματα της Ανατολής, ο Τυράχ αποφεύγοντας τη νέα σύγκρουση υποσχέθηκε να πείσει τους συμπατριώτες του για ειρήνη.

## Παραπομπές


Κατηγορία:Μάχες της Βυζαντινής Αυτοκρατορίας
Κατηγορία:Πόλεμοι Βυζαντινών και Πετσενέγων
Κισίρ

Το **κισίρ** (Τουρκικά: *Kısır*) είναι ένα παραδοσιακό συνοδευτικό πιάτο στη Τουρκική κουζίνα. Τα κυριότερα συστατικά του είναι ψιλο-αλεσμένο πλιγούρι, μαϊντανός και ντοματοπελτές. Επιπλέον κοινά συστατικά, περιλαμβάνουν: κρεμμύδι, σκόρδο (σε ορισμένες περιοχές), στυφή μελάσσα ροδιού (στις νότιες περιοχές της Τουρκίας) ή λεμόνι, μαρουλόφυλλα, αγγούρι και πολλά καρυκεύματα. Έχει κοκκινωπό χρώμα, λόγω της πρόσμιξης του ντοματοπελτέ. Τρώγεται κρύο σαν σαλάτα ή σαν μεζές.

## Παρόμοια φαγητά
* Ταμπούλι (Λεβαντίνικο)

## Δείτε επίσης
* Πλιγούρι

## Παραπομπές

*  

## Εξωτερικοί σύνδεσμοι (στα Αγγλικά)
*  A recipe
*  Another recipe

Κατηγορία:Σαλάτες
Κατηγορία:Κουρδική κουζίνα
Κατηγορία:Τουρκική κουζίνα
Λευκό ρύζι

thumb|250px|upright|Λευκό ρύζι.
Το **λευκό ρύζι** ή κοινώς το **άσπρο ρύζι** *(white rice)* είναι η ονομασία που δίνεται στο αλεσμένο ρύζι στο οποίο έχουν αφαιρεθεί ο φλοιός (husk), το πίτουρο και το φύτρο. Αυτό αλλοιώνει τη γεύση, υφή και εμφάνιση του ρυζιού και βοηθά στην αποτροπή της αλλοίωσης ενώ παρατείνει τη διάρκεια αποθήκευσης. Μετά την άλεση, το ρύζι γυαλίζεται, καταλήγοντας σε ένα σπόρο με μια φωτεινή, λευκή, λαμπερή εμφάνιση.

Οι διαδικασίες άλεσης και στίλβωσης απομακρύνουν σημαντικές θρεπτικές ουσίες. Μια διατροφή βασισμένη στο μη εμπλουτισμένο λευκό ρύζι, αφήνει τους ανθρώπους ευάλωτους στην νευρολογική ασθένεια μπέρι-μπέρι *(beriberi)*, που οφείλεται στην ανεπάρκεια της θειαμίνης (βιταμίνη B1). Το λευκό ρύζι, συνήθως εμπλουτίζεται με μερικά από τα θρεπτικά συστατικά που απομακρύνθηκαν από αυτό κατά τη διάρκεια της επεξεργασίας του. Στις Ηνωμένες Πολιτείες, ο εμπλουτισμός του άσπρου ρυζιού με B1, B3 και σίδηρο, απαιτείται από το νόμο. Όπως συμβαίνει με όλα τα φυσικά τρόφιμα, η ακριβής διατροφική σύνθεση του ρυζιού, ποικίλλει ελαφρώς ανάλογα με την ποικιλία, τις συνθήκες του εδάφους, τις περιβαλλοντικές συνθήκες και τους τύπους των λιπασμάτων.

Σε διάφορες χρονικές περιόδους, αρχής γενομένης από τον 19ο αιώνα, το καστανό ρύζι και το άγριο ρύζι έχουν υποστηριχθεί ως πιο υγιεινές επιλογές. Το πίτουρο στο καφέ ρύζι, περιέχει σημαντικές διαιτητικές ίνες και το φύτρο περιέχει πολλές βιταμίνες και ανόργανα στοιχεία.

Τυπικά, 100 γραμμάρια άψητου ρυζιού, παράγουν περίπου 240 με 260 γραμμάρια μαγειρεμένων κόκκων, η διαφορά στο βάρος, οφείλεται στην απορρόφηση του μαγειρεμένου νερού.

## Θρεπτικά συστατικά
Σύγκριση με άλλα τρόφιμα όπως παρακάτω.

## Σημειώσεις


## Παραπομπές


Κατηγορία:Ρύζι
Κυβέρνηση του Καναδά

Η **Κυβέρνηση του Καναδά** (αγγλικά: *Government of Canada*, γαλλικά: *Gouvernement du Canada*), επίσημα **Κυβέρνηση της Αυτού Μεγαλειότητος**, (αγγλικά: *His Majesty's Government*, γαλλικά: *Gouvernement de Sa Majesté*), είναι η ομοσπονδιακή διοίκηση του Καναδά. 

Στα καναδικά αγγλικά, ο όρος μπορεί να σημαίνει είτε το σύνολο των θεσμικών οργάνων, είτε ειδικά το Στέμμα-στο-Συμβούλιο (Crown-in-Council). Σε κάθε περίπτωση, το συλλογικό όργανο ορίστηκε από τη Συνομοσπονδία, μέσω της Συνταγματικής Πράξης του 1867, ως μια Ομοσπονδιακή Συνταγματική Μοναρχία, όπου το Καναδικό Στέμμα ενεργεί ως ο πυρήνας, ή το πιο βασικό δομικό στοιχείο, μιας κοινοβουλευτικής δημοκρατίας με τη μορφή του συστήματος Γουέστμινστερ. Το Στέμμα είναι συνεπώς το θεμέλιο της εκτελεστικής, νομοθετικής και δικαστικής εξουσίας της καναδικής κυβέρνησης. Περαιτέρω στοιχεία της μορφής διακυβέρνησης περιγράφονται στο υπόλοιπο του καναδικού συντάγματος, το οποίο περιλαμβάνει γραπτό καταστατικό, αποφάσεις δικαστηρίων και άγραφες συμβάσεις που αναπτύχθηκαν κατά τη διάρκεια αιώνων.

## Παραπομπές


## Εξωτερικοί σύνδεσμοι

* 

Κατηγορία:Πολιτική του Καναδά
Ο μαγκούφης (ταινία)

***Ο μαγκούφης*** είναι ελληνική κωμική ταινία που γυρίστηκε το 1959, αλλά προβλήθηκε το 1962, σε σκηνοθεσία Τζανή Αλιφέρη και σενάριο των Πάνου Παπαδούκα και Βασίλη Σπυρόπουλου. Πρωταγωνιστούν οι Μίμης Φωτόπουλος, Γεωργία Βασιλειάδου και Μάρθα Βούρτση.

## Πλοκή
Ο Βασιλάκης (Μίμης Φωτόπουλος) είναι φανατικός κατά του γάμου. Μένει στην Αθήνα, ως νοικάρης στο σπίτι της Φωτεινής (Γεωργία Βασιλειάδου), η οποία δεν κάνει τίποτε άλλο από το να τον παροτρύνει να παντρευτεί. Μάλιστα έχει βάλει σκοπό να τον παντρέψει με την Καίτη (Μάρθα Βούρτση), μια υπάλληλο στο μαγαζί του Βασιλάκη, η οποία τον αγαπά πραγματικά, ενώ ο Βασιλάκης δεν το έχει καταλάβει. Κάποια στιγμή, με τη συνεχή πλύση εγκεφάλου, ο Βασιλάκης αρχίζει να αλλάζει ιδέες και ρωτάει παντρεμένους φίλους και γνωστούς για τον έγγαμο βίο τους.

Όταν η Φωτεινή πηγαίνει για Χριστούγεννα στη Θεσσαλονίκη, ο Βασιλάκης τυχαίνει να αρρωστήσει, και μην έχοντας κανέναν να τον φροντίσει, δέχεται την περιποίηση και τη φροντίδα της Καίτης. Έτσι, σιγά-σιγά αναπτύσσεται μεταξύ τους ένα αίσθημα και η νέα χρονιά τους βρίσκει αγκαλιασμένους. Ο Βασιλάκης θέλει να ζητήσει σε γάμο την Καίτη, μη γνωρίζοντας ότι πρόκειται για την κοπέλα που του προξένευε η Φωτεινή. Και όταν ο Βασιλάκης της ανακοινώνει τα νέα, εκείνη του φανερώνει ότι του έλεγε για την Καίτη. Τότε, ο Βασιλάκης, θεωρώντας ότι τον ξεγέλασαν ακυρώνει τον αρραβώνα.

Η Καίτη φεύγει από το μαγαζί και σχεδιάζει να φύγει με τη μητέρα της για την Αυστραλία, όπου μένει ο αδερφός της, ο οποίος της προξενεύει ένα γαμπρό. Ο Βασιλάκης μετανιώνει για την αθέτηση του λόγου και ζητάει στην Καίτη να παντρευτούν. Όταν εκείνη αρνείται, ο Βασιλάκης ετοιμάζεται να πουλήσει την επιχείρηση και να αλλάξει σπίτι, αλλά χάρη στην επέμβαση της Φωτεινής οι δυο τους οδηγούνται τελικά σε γάμο.

## Διανομή ρόλων

## Παραπομπές


## Δείτε επίσης

* Κατάλογος χριστουγεννιάτικων ταινιών

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1959
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ελληνικές αισθηματικές κωμικές ταινίες
Εμίλ Κονσταντινέσκου

Ο **Εμίλ Κονσταντινέσκου** (*Emil Constantinescu*- ρουμανική προφορά: [eˈmil konstantiˈnesku]&nbsp;(link=File:Ro-Emil_Constantinescu.ogg|alt=|13x13px ακούστε), γεννήθηκε 19 Νοεμβρίου 1939) είναι Ρουμάνος καθηγητής και πολιτικός, ο οποίος υπηρέτησε ως ο τρίτος Πρόεδρος της Ρουμανίας, την περίοδο 1996-2000.

Ο Κονσταντινέσκου αποφοίτησε αρχικά από τη Νομική Σχολή και στη συνέχεια από το Τμήμα Γεωλογίας και Γεωφυσικής του Πανεπιστημίου του Βουκουρεστίου, και στη συνέχεια ξεκίνησε μια καριέρα ως γεωλόγος. Από το 1966, ο Κονσταντινέσκου δίδασκει στο Τμήμα Γεωλογίας του Πανεπιστημίου του Βουκουρεστίου.

Μετά τη Ρουμανική Επανάσταση το 1989, ο Κονσταντινέσκου έγινε ιδρυτικό μέλος και αντιπρόεδρος της Κοινωνικής Συμμαχίας. Ήταν ο προεδρεύων του Ρουμανικού Αντιολοκληρωτικού Φόρουμ, το οποίο μετασχηματίστηκε σε μια πολιτική και εκλογική συμμαχία: τη Δημοκρατική Συνέλευση της Ρουμανίας (CDR).

Το 1992 ο Κονσταντινέσκου εκλέχθηκε πρόεδρος (πρύτανης) του Πανεπιστημίου του Βουκουρεστίου, και έγινε υποψήφιος του CDR για την προεδρία της Ρουμανίας. Έχασε τις εκλογές από τον ήδη σε θητεία, Ίον Ιλιέσκου, μετά από ένα δεύτερο γύρο. Μετά τη νίκη στις 17 Νοέμβρη 1996, ο Κονσταντινέσκου ορκίστηκε πρόεδρος στις 29 Νοεμβρίου και όρισε τον Βίκτορ Σιορμπέα, τον δήμαρχο του Βουκουρεστίου, ως Πρωθυπουργό της Ρουμανίας. Η κυβέρνησή του σχηματίστηκε από συνασπισμό των πολιτικών συμμαχιών και κόμματων: την CDR, την USD και την UDMR.

Παραμένει, ενεργός στην πολιτική μέσα από πολλές ΜΚΟ, τόσο στη Ρουμανία όσο και σε διεθνές επίπεδο. Ο Εμίλ Κονσταντινέσκου είναι ο σημερινός πρόεδρος του Συλλόγου της Αγωγής του Πολίτη, του Ρουμανικού Ιδρύματος για τη Δημοκρατία (Fundatia Romana pentru Démocratie) και, επίσης, την ιδρυτής πρόεδρος του Ινστιτούτου για την Περιφερειακή Συνεργασία και την Πρόληψη των Συγκρούσεων (INCOR).

## Παραπομπές


Κατηγορία:Πρόεδροι της Ρουμανίας
Παγκόσμιο πρωτάθλημα Φόρμουλα 1 (1992)

Το **Παγκόσμιο πρωτάθλημα της Φόρμουλα 1 του 1992** ήταν το 43ο που διοργάνωσε η FIA και περιλάμβανε 16 αγώνες. Ξεκίνησε στις 5 Απριλίου στη Βραζιλία κι ολοκληρώθηκε στις 8 Νοεμβρίου στην Αυστραλία. Ήταν 
το τελευταίο πρωτάθλημα για την Ιαπωνική αυτοκινητοβιομηχανία Honda η οποία προμήθευε με κινητήρες τη Μακλάρεν και Παγκόσμιος Πρωταθλητής αναδείχθηκε ο Βρετανός Νάιτζελ Μάνσελ.

## Παραπομπές


## Εξωτερικοί σύνδεσμοι
* 

1992
Κατηγορία:Μηχανοκίνητος αθλητισμός το 1992